
Nr. 4c-13/58
AVIZ

asupra proiectului de Lege pentru modificarea şi completarea Legii nr.299/2007
 privind sprijinul acordat românilor de pretutindeni
Cu numărul PLx 350 din 17 octombrie 2017, Biroul Permanent al Camerei Deputaţilor a transmis Comisiei pentru politică externă, spre dezbatere şi avizare, proiectul de Lege pentru modificarea şi completarea Legii nr.299/2007 privind sprijinul acordat românilor de pretutindeni.

Potrivit prevederilor art.61 din Regulamentul Camerei Deputaţilor, republicat, Comisia pentru politică externă a dezbătut proiectul de Lege în şedinţa din 24 octombrie 2017.

În urma dezbaterilor, membrii Comisiei pentru politică externă au hotărât, cu unanimitate de voturi, avizarea favorabilă a proiectului de Lege, cu un amendament admis:
	Nr. Crt.
	Text Senat
	Amendament admis
	Motivaţie

	1
	“Art.9.- (1) Din patru în patru ani, Congresul Românilor de Pretutindeni alege prin vot, din rândul delegaţilor, Consiliul Românilor de Pretutindeni. Organizarea şi funcţionarea Congresului Românilor de Pretutindeni, respectiv a Consiliului Românilor de Pretutindeni se va realiza cu respectarea prevederilor statutelor şi regulamentelor de organizare şi funcţionare în vigoare.
	“Art.9.- (1) Din trei în trei ani, Congresul Românilor de Pretutindeni alege prin vot, din rândul delegaţilor, Consiliul Românilor de Pretutindeni. Organizarea şi funcţionarea Congresului Românilor de Pretutindeni, respectiv a Consiliului Românilor de Pretutindeni se va realiza cu respectarea prevederilor statutelor şi regulamentelor de organizare şi funcţionare în vigoare.

Autor: Comisia pentru politică externă
	Ministerul pentru Românii de Pretutindeni îşi menţine propunerea iniţială, având în vedere consultarea largă pe care au  avut-o cu asociaţiile şi societăţile româneşti din Diaspora şi pentru a nu se suprapune cu scrutinurile electorale din România


                     Preşedinte,




          Secretar,
                Biró Rozália-Ibolya
                       
               Mirela Furtună
Întocmit Elena Pop, consilier parlamentar

